
 פרוטוקול מספר 48.20 מישיבת מועצת עיר שלא מן המניין
שהתקיימה ביום שני, ט"ז טבת התשפ״ו, 5/1/2026 
בחדר הישיבות בבניין העירייה
 

[bookmark: _Hlk218762510]נוכחים ה"ה:  			צביקה ברוט, יהודה הרוש, ששון אליהו, ורד דנינו, אנסטסיה סהר 
שבצוק,  טל אסייג, ויקטור טל, אלי יריב, לאה בם, ילנה פינסקי וולסמן, איריס  בר דוד, אברהם חקק, שמעון כהן סבן, יסמין ולקומיר פרייסמן, שלמה  לחיאני, אפרים מזרחי, אירנה גנין.

חסרים ה"ה:			דוד פפיא, אורי אברהם בוסקילה, רפאל ברנז, קטי פיאסצקי, שלמה 
פינטו חכם, ויקטור וולודשיק, אילנה נג'ר, פבל אסטחוב.

מוזמנים ה"ה:			דורית מוריה- מרכזת ישיבות המועצה,  מרדכי ברשישת- גזבר, עו"ד 
חנה כהן- יועצת משפטית, נעמי נעים- מבקרת העירייה.

על סדר היום: 
סעיף 1 - דיון בדו"ח רואה חשבון מטעם משרד הפנים לשנת 2024.

צביקה ברוט:	אנחנו עוברים לישיבה השלישית והאחרונה לערב זה, בבקשה.
דורית מוריה:	אני מתכבדת לפתוח את ישיבת מועצת עיר, שלא מן המניין 48.20.
[bookmark: _Toc218682406]סעיף 1 - דיון בדו"ח רואה חשבון מטעם משרד הפנים לשנת 2024.
דורית מוריה:	סדר היום, דיון בדו"ח רואה חשבון מטעם משרד הפנים לשנת 2024.
צביקה ברוט:	מרדכי בבקשה.
(מדברים יחד)
***מר שלומי לחיאני יצא מהישיבה***
מרדכי ברשישת:	כל שנה, אני מזכיר, משרד הפנים עושה 2 ביקורות, 1 דו"ח כספי של מספרים, דו"ח רווח והפסד, דוח התראה לתקציב, ועוד דו"ח 1 שנקרא דו"ח מפורט. שהדו''ח ביקורת המפורט הזה בודק את כול ההתנהלות של הרשות, אם היא עושה את העבודה שלה בהתאם לנהלים, בהתאם להוראות של משרד הפנים. מדי שנה, גם יש להם נושאי עומק, שמבקשים לעשות ביקורות ממוקדות יותר, מעמיקות יותר, כדי להיכנס לתוך הפרטים של הפרטים בביקורת. הדו"ח שלנו חלק, אין לנו שום הערות ביקורת, גם בפרק ב' וגם בפרק ג'. פרק ב' זה ליקויים חמורים שנמצאו השנה, פרק ג' זה טיפול ליקויים משנים קודמות. סך הכול, גם הוועדה דנה בנושא הזה, עברה על הדו"ח, והיא קיבלה את האינפורמציה. כן, זה מדובר על, זה דו"ח ביקורת מפורט, מקיף על כול העירייה. זאת אומרת, גם בהיבטים העסקיים וגם בהיבטים המנהליים האחרים. כמו למשל, התכנסות, יש וועדות עירייה, התכנסות ישיבות מועצה, יש כללים כמה פעמים צריך להתכנס, וגם המועצה בוועדות האחרות. סך הכול, גם פה לא נמצאו ליקויים. מה שהיה, יש לנו ליקוי משנה שעברה, 1 תוקן, אז זה כבר לא ליקוי. והשני, זה נוגע לחובות עובדים. נתתי הסבר לחברי הוועדה, זה ליקוי שלמעשה יחזור על עצמו, אי אפשר להוריד אותו כי יש עדיין עובדים שיש להם חובות. והחובות האלה מטופלים ומוסדרים, כול עובד וכול חוב, לגופו של עניין. אז עד שאחרון העובדים לא ישלם את השקל האחרון שלו לעירייה, אז הליקוי הזה לא יוסר, זה קיים כמעט, אני חושב בכול הרשויות המקומיות, זה למעשה משהו טכני. אז גם פה באמת, נעמי עזרה לנו מאוד
בכול הקטע של ניתוח הדו''ח, הכנת התגובה, בשם העירייה למשרד הפנים, כי אנחנו חייבים גם להגיש את התגובות ואת מה שעשינו למשרד הפנים. רק 
אחרי שהמועצה תאשר את זה, נודיע למשרד הפנים שהמועצה גם קיבלה דיווח, ולמעשה השלמנו את תהליך הביקורת של שנת 25', של 24', סליחה.
נעמי נעים:	קיבלתם גם את הדו"ח.
מרדכי ברשישת:	קיבלתם גם את הדו"ח.
צביקה ברוט:	100%, שאלות? רגע, אפרים שאל משהו.
אפרים מזרחי:	שלחתם את הדו"ח הזה במייל? אני לא ראיתי.
נעמי נעים:	כן, מאיה.
צביקה ברוט:	בטח כן, הופץ.
דורית מוריה:	איזו שאלה? זה לא עכשיו, זה לפני חודשיים.
יהודה הרוש:	הופץ.
צביקה ברוט:	הופץ בחומרים.
אפרים מזרחי:	לפני חודשיים?
דורית מוריה:	כן.
מרדכי ברשישת:	הדו''ח כבד, כ- 100 עמודים.
צביקה ברוט:	100%. חברים, עוד התייחסויות? ערב טוב לכולם, ישיבה נעולה, תודה לכולם.


__________________				_____________________
      חתימת ראש העיר					    מרכזת ישיבות המועצה
        צביקה ברוט					              דורית מוריה

 נוצר על ידי   [image: ]

2

image1.png
E W
LTI g





image4.png




image2.jpeg




image3.png




